Klaus

"Hvordan er en skabning som dig nået hertil i live? Det er ikke just en kort rejse."

- Klaus til Constantine

Klaus (547 - nu) er en bartender som ejer kroen Den Skæve Gulerod i den spinkle flække Scrumark. Han er en mindre figur i TBA 1.

Baggrund
Ikke meget vides om Klaus. Han blev født i 547, antageligt i Scrumark eller i byens omegn. Da han var ordblind var det svært for ham at tage en uddannelse, men han havde på den anden side en rigtig sans for forretning og salgsstrategi. Han bemærkede, at Scrumark var en by mange skulle igennem for at nå til Menneskenes Rige, og fik den geniale idé til at åbne en kro som de rejsende kunne smutte forbi.

Det blev et hotspot for omrejsende af mange forskellige racer, og Klaus tjente kassen. Især populære blev hans happy hours, som han glædeligt kunne give flere i træk af, da økonomien dækkede det. Selv da Kong Gladiolus den Tredje i 589 blev kidnappet kunne Klaus formå at holde sin forretning i gang, trods landet lå i stigende anarki.

Under TBA
Constantine kommer et smut forbi Den Skæve Gulerod på sin vej til Menneskenes Rige for et hemmeligt job. Han bestiller en stærk pilsner, hvilket Klaus hurtigt serverer ham. Trods Constantines kutte regner Klaus dog hurtigt ud at han er en øgle, og han spørger indtil hvorfor han befinder sig her, i tider hvor særligt øgler ikke rigtigt kan være sikre i Menneskenes Rige. Constantine lukker mere eller mindre for samtalen med sin klo.

Senere dukker Bjørnar Haraldsen op og indleder en kamp med Constantine, som Klaus vælger ikke at blande sig i. Kampen ender i at satyren Orrotius dukker op og hjælper Constantine med at skræmme Bjørnar væk. Efter det sætter de sig begge og har deres første samtale af mange. Klaus giver sig først til at rydde op, og betjener dem derefter resten af aftenen.

Personlighed
Klaus er meget stolt af sin forretning. Hans selvværd hænger hovedsageligt sammen med, hvor godt den klarer sig. Han nyder at betragte sine kunder have det sjovt, selvom han ikke selv er den mest sociale. Han er også ganske frisindet, og er begejstret for at se nye racer i sin biks. Med det sagt kan han godt blive urolig hvis mere kontroversielle racer (som f.eks. øgler) dukker op og har risiko for at skabe konflikt.

Trivia

 * Klaus er den første figur der introduceres i hele TBA.